**379/2022. (X.27.) Kgy. számú határozat**

1. Szombathely Megyei Jogú Város Közgyűlése elviekben támogatja, hogy a Szombathelyi Távhőszolgáltató Kft. pályázatot nyújtson be a „Megújuló energián alapuló távfűtési rendszer korszerűsítése és fejlesztése” című 2022/MA/TÁVHŐ/01 azonosító számú felhívásra.
2. A Közgyűlés javasolja, hogy a társaság likvid forrása vagy szükség esetén éven belüli, e célra elkülönítetten kezelt, más célra fel nem használható tagi kölcsön terhére igazolja a Támogató felé a Támogatói Okirat kiállításához a projekt teljes költségvetése saját forrásból biztosítandó részének rendelkezésre állását.
3. A Közgyűlés felkéri a Szombathelyi Távhőszolgáltató Kft.  ügyvezetőjét, hogy 2023. január 31-ig dolgozza ki a projekt önrésze tekintetében alternatív forrásbevonásra vonatkozó javaslatát.
4. A Közgyűlés felkéri a polgármestert, hogy a Szombathelyi Távhőszolgáltató Kft. ügyvezetője 3. pont szerinti, a Szombathelyi Távhőszolgáltató Kft. tulajdonosai által véleményezett javaslatát terjessze a Közgyűlés januári ülése elé.
5. A Közgyűlés felkéri a Szombathelyi Távhőszolgáltató Kft. ügyvezetőjét, hogy a társaság 2023. évi üzleti tervét a fenti javaslat alapján hozott közgyűlési döntés figyelembevételével dolgozza ki.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Molnár Miklós, a Szombathelyi Távhőszolgáltató Kft. ügyvezetője

Kovács Cecília, a SZOVA NZrt. vezérigazgatója)

**Határidő:** azonnal